Document ID: 32011R1308
Publication Date: 2011-12-14

Title and Content:
KOMISIJAS ĪSTENOŠANAS REGULA (ES) Nr. 1308/2011
(2011. gada 14. decembris),
ar ko nosaka piešķīruma koeficientu, noraida turpmākus pieteikumus un slēdz periodu pieteikumu iesniegšanai par pieejamajiem ārpuskvotas cukura daudzumiem, kas par samazinātu papildu maksājuma likmi jāpārdod Savienības tirgū 2011./2012. tirdzniecības gadā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2011. gada 30. novembra Īstenošanas regulu (ES) Nr. 1240/2011, ar ko nosaka ārkārtas pasākumus attiecībā uz ārpuskvotas cukura un izoglikozes laišanu Savienības tirgū par samazinātu papildu maksājuma likmi 2011./2012. tirdzniecības gadā (2), un jo īpaši tās 5. pantu,
tā kā:
(1)
Daudzumi, kas iekļauti no 2011. gada 4. decembra līdz 2011. gada 7. decembrim iesniegtajos pieteikumos sertifikātu saņemšanai par ārpuskvotas cukuru un paziņoti Komisijai, ir pārsnieguši Īstenošanas regulas (ES) Nr. 1240/2011 1. pantā noteiktos ierobežojumus.
(2)
Tāpēc saskaņā ar Īstenošanas regulas (ES) Nr. 1240/2011 5. pantu ir jānosaka piešķīruma koeficients, kuru dalībvalstis piemēro daudzumiem, kas iekļauti katrā paziņotajā pieteikumā sertifikātu saņemšanai, jānoraida pieteikumi, kas vēl nav paziņoti, un jāslēdz pieteikumu iesniegšanas periodi.
(3)
Lai varētu rīkoties, pirms tiek izdoti sertifikāti, par kuriem tika iesniegti pieteikumi, šai regulai jāstājas spēkā dienā, kad to publicē Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Daudzumus, par kuriem pieteikumi sertifikātu saņemšanai par ārpuskvotas cukuru tika iesniegti saskaņā ar Īstenošanas regulu (ES) Nr. 1240/2011 no 2011. gada 4. decembra līdz 2011. gada 7. decembrim un kuri paziņoti Komisijai, reizina ar piešķīruma koeficientu 21,680216 %.
Ar šo noraida pieteikumus sertifikātu saņemšanai, kas iesniegti no 2011. gada 8. decembra līdz 2011. gada 15. decembrim.
Sertifikātu pieteikumu iesniegšanas periodi tiek slēgti no 2011. gada 15. decembra.
2. pants
Šī regula stājas spēkā dienā, kad tā publicēta Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 14. decembrī

Classification:
Level 1 Categories: 100158
100147
100157
100156
Level 2 Categories: 100260
100246
100256
100196
100245
Level 3 Categories: 13
2442
4314
2481
2972
All Categories: 13
1511
1789
3633
4315
926